google/wiki40b huggingface dataset:
नित्यानन्द तिवारी

नित्यानन्द तिवारी (जन्म- १९३८) हिन्दी साहित्य के वरिष्ठ आलोचक हैं। मध्ययुगीन रोमांचक आख्यान, सृजनशीलता का संकट, आधुनिक साहित्य और इतिहास का बोध इनकी प्रमुख आलोचना पुस्तकें हैं।
क्षुद्रग्रह परिवार

क्षुद्रग्रह परिवार (Asteroid family) क्षुद्रग्रहों (ऐस्टेरोयडों) के ऐसे गुट को कहते हैं जिनकी सुर्य की परिक्रमा करते हुए कक्षाओं (ऑरबिटों) में काफ़ी समानताएँ हो, मसलन उनके अर्ध दीर्घ अक्ष, कक्षीय विकेन्द्रता और कक्षीय झुकाव एक जैसे हो। आम तौर पर यह समानताएँ इस बात का संकेत होती हैं कि यह क्षुद्रग्रह पहले किसी एक खगोलीय वस्तु के अंश थे जो किसी अन्य वस्तु या वस्तुओं से ठोकर खाकर टूट गये। यही सजातीयता क्षुद्रग्रह परिवारों को क्षुद्रग्रह समूहों से अलग करती है। क्षुद्रग्रह समूह के सदस्य कुछ आपसी समानताएँ रखने के बावजूद सधारणतः एक-दूसरे से असम्बंधित होते हैं।
ज्यामीरगढी

ज्यामीरगढी नेपाल के मेची अंचल के झापा जिला की एक गाँव विकास समिति है।
चन्देश्वर नारायण प्रसाद सिंह

चन्देश्वर नारायण प्रसाद सिंह (18 अप्रैल, 1901 - 1993) भारत के एक स्वतंत्रता सेनानी, राजनयिक तथा प्रशासक थे।
उनका जन्म बिहार के पारसगढ़ में हुआ था। उन्होने अपनी उच्च शिक्षा कलकत्ता विश्वविद्यालय में ग्रहण की। 1927 में उन्हें बिहार की विधान परिषद का सदस्य नियुक्त किया गया। मुजफ्फर नगर की जिला परिषद के अध्यक्ष की हैसियत से उन्होने 1934 के भूकम्प के दौरान पीडि़तों की राहत के लिए जो कार्य किया उसे राष्ट्रीय स्तर पर सभी ने सराहा। 1945 में वे संयुक्त पटना विश्वविद्यालय के कुलपति नियुक्त हुए। स्वतंत्रता प्राप्ति के बाद भारत के प्रधानमंत्री पं0 जवाहर लाल नेहरू ने उन्हें नेपाल में भारत का राजदूत बनने का आमंत्रण दिया। 1950 मे जब श्री सिंह भारत के राजदूत थे उसी समय नेपाल के राजा ने भारतीय दूतावास में शरण ली थी। 1953 में उन्हें अविभाजित पंजाब का राज्यपाल नियुक्त किया गया। उन्हीं के कार्यकाल में चंडीगढ़ तथा भाखड़ा नांगल बांध का निर्माण हुआ। 1958 में उन्हें जापान में भारत का राजदूत नियुक्त किया गया। जापान में अपने कार्यकाल के दौरान उन्हें डाक्ट्रेट की उपाधि से एक विश्वविद्यालय द्वारा सम्मानित किया गया। तत्पश्चात उन्हें भारतीय रिजर्व बैंक का निदेशक बनाया गया। वे आई0डी0बी0आई0 के निदेशक तथा अन्य कई कम्पनियों के अध्यक्ष भी रहे। 1977 में उन्हें पद्मविभूषण से सम्मानित किया गया। 28 फरवरी, 1980 को वे उत्तर प्रदेश के राज्यपाल नियुक्त हुए।
पेरिकार्डियल बहाव

पेरिकार्डियल बहाव पेरिकार्डियल स्थान में द्रव्य की असामान्य मात्रा में उपस्थिति परिभाषित करता है। यह स्थानीय या प्रणालीगत विकारों के कारण हो सकता है, या यह अज्ञात हेतुक हो सकता है। पेरिकार्डियल बहाव तीव्र या दीर्घकालिक हो सकता है, तथा इसके विकसित होने में लगने वाले समय का रोगी के लक्षणों पर एक गहरा प्रभाव हो सकता है। पेरिकार्डियल स्थान में सामान्य रूप से 15-50 मिली लीटर द्रव होता है, जो पेरिकार्डियम की आंतरिक और पार्श्विका परतों के स्नेहन के रूप में कार्य करता है। पेरिकार्डियम और पेरिकार्डियल द्रव हृदय सम्बन्धी कार्य में महत्वपूर्ण योगदान प्रदान करते हैं। सामान्य पेरिकार्डियम हृदय में बराबरी से वितरित बल को अंत:पेरिकार्डियल दबाव में सार्थक बदलाव किये बगैर द्रव की कम मात्रा को समायोजित करने के लिए फैल सकता है, पेरिकार्डियल संरचनायें मायोकार्डियम के एक समान संकुचन को सुनिश्चित करने में सहायता करते हैं व हृदय के आरपार बल का वितरण करते हैं।
पेरिकार्डियल बहाव की नैदानिक अभिव्यक्तियां पेरिकार्डियल थैली में द्रव्य के जमने की दर पर अत्यधिक निर्भर हैं। पेरिकार्डियल द्रव का तीव्र गति से संचय 80 मिलीग्राम जितनी कम मात्रा के तरल पदार्थ से भी अंत:पेरिकार्डियल दबाव में बढ़ोतरी कर सकता है, जबकि धीमी गति से बढ़ते द्रव 21 तक बिना लक्षणों के बढ़ सकते हैं।
बैरल (इकाई)

बैरल मात्रा (वॉल्यूम) की कई इकाइयों में से एक है जिसमें ड्राई बैरल, फ्लूइड बैरल (यूके बीयर बैरल, यू.एस. बीयर बैरल), ऑयल बैरल आदि शामिल हैं। कुछ बैरल इकाइयों की मात्रा दूसरों से दुगनी होती है और कई मात्राएँ लगभग 100–200 लीटर (22–44 ब्रिटिश गैलन; 26–53 अमेरिकी गैलन) की रेंज में होती हैं।

फ्लूइड बैरल

फ्लूइड बैरल, किस चीज को और कहाँ मापा जा रहा है इसके आधार पर अलग-अलग होते हैं। तेल के बैरलों के लिए अगला सेक्शन देखें.
ब्रिटेन में एक बियर बैरल 36 ब्रिटिश गैलन (43 अमेरिकी गैलन; 164 ली) होता है। अमेरिका में ज्यादातर फ्लूइड बैरल (तेल के अलावा) 31.5 अमेरिकी गैलन (26 ब्रिटिश गैलन; 119 ली) (हॉग्सहेड का आधा) होते हैं लेकिन एक बियर बैरल 31 अमेरिकी गैलन (26 ब्रिटिश गैलन; 117 ली) होता है।

बैरल प्रति कैलेंडर दिवस (बैरल पर कैलेंडर डे)

बैरल प्रति कैलेंडर दिवस (बीसी/डी या बीसीडी) डिजाइन की गयी क्षमता के विपरीत वास्तविक रिफाइनरी थ्रूपुट की एक मानक पेट्रोलियम डाउनस्ट्रीम उद्योग माप है। बीपीडी की गणना प्राप्त कच्चे तेल के परिष्कृत बैरलों की संख्या को रिफाइनरी के चालू रहने के दिनों की वास्तविक संख्या से भाग देकर की जाती है।

उप-इकाइयाँ (सब यूनिट्स)

उत्पादन और खपत के मामले में हजार बैरल प्रति दिन या मिलियन (दस लाख) बैरल प्रति दिन का उपयोग करना आम बात है। इन्हें आम तौर पर क्रमशः एमबीडी और एमएमबीडी के रूप में लिखा जाता है जिसमें "एम" को 1000 के लिए रोमन संख्या के रूप में लिया जाता है। यह महत्वपूर्ण है कि एसआई उपसर्गों से इनका भ्रम ना हो, जहाँ केबीडी (kbd) और एमबीडी (Mbd) का मतलब क्रमशः एक हजार और दस लाख (एक मिलियन) बैरल प्रति दिन होगा।

क्वालिफायर

एक बैरल का उपयोग तकनीकी रूप से किसी भी मात्रा को निर्देशित करने के लिए किया जा सकता है। चूंकि मापे जाने वाले तरल पदार्थों (फ्लूइड्स) की वास्तविक प्रकृति धारा के साथ बदलती रहती है, कभी-कभी जो कुछ निर्देशित किया जा रहा है उसे यह स्पष्ट करने के लिए क्वालिफायर का इस्तेमाल किया जाता है। तेल क्षेत्र में तरल पदार्थों (फ्लूइड्स) के उत्पादन की दरों के बीच अंतर रखना अक्सर महत्वपूर्ण होता है, जो कच्चे तेल और पानी के एक मिश्रण और स्वयं तेल के उत्पादन की दरें हो सकती हैं। अगर कोई कुआँ 20% की पानी की कटौती के साथ तरल पदार्थों की 10 एम बी डी मात्रा का उत्पादन करता है तो कुएं के बारे में भी यह कहा जाएगा कि यह प्रति दिन 8 हज़ार बैरल (एमबीओडी) कच्चे का उत्पादन करता है।
अन्य परिस्थितियों में उत्पादन और खपत के आंकड़ों में गैस को शामिल करना महत्वपूर्ण हो सकता है। आम तौर पर गैस को मानक घन फीट में मापा जाता है लेकिन आवश्यकता पड़ने पर इस मात्रा को दहन की तापीय धारिता के बराबर तेल की मात्रा में बदल दिया जाता है। इसके सदृश उत्पादन और खपत को प्रति दिन समतुल्य तेल के बैरलों के रूप में (बीओईडी) कहा जाता है।
पानी डालने वाले कुओं (वाटर इंजेक्शन वेल्स) के मामले में प्रति दिन पानी के बैरलों (बीडब्ल्यूडी) की इंजेक्टिविटी दर का संदर्भ लेना आम बात है।
यारो का टशन

कहानी

यारो एक 22 वर्ष का रोबोट है, जो इंसान बनना चाहता है। उसके पिता प्रोफेसर गोवर्धन अग्रवाल (राकेश बेदी) एक रोबोट विशेषज्ञ हैं, जो यारो को अपने बेटे के रूप में बनाते हैं और एक कृत्रिम ह्रदय भी लगा देता है। यारो के पास कई शक्तियाँ भी होती है। लेकिन वह उन शक्तियों के बारे में धीरे धीरे जानता है।
बाबा गंगेश्वरनाथ धाम

भूगोल

निर्देशांक 25.216667°N 82.229167°E
दन्त्य व्यंजन

दन्त्य ध्वनियाँ वो होती हैं जिनके उच्चारण में जीभ दांतों के पिछले भाग को छूती है। जैसे कि "त","थ", "द" , "ध" , " न"। याद रहे कि बिन्दु वाला "ऩ" जिसका ठीक उच्चारण बहुत कम लोग जानते हैं, वो भी इसी श्रेणी से संबद्ध है। "ऩ" की ध्वनि लगभग न होने के बराबर पाई जाती है लेकिन आम तौर पर इसका उच्चारण भारत के गायक अपनी गायकी में कर जाते हैं और उन्हें पता भी नहीं चलता। जब आप कभी राहत फ़तह अली खान का कोई गीत सुनेंगे तो ध्यान दीजिए कि वो "न" को बड़ी कोमलता से उच्चारित कर जाता है और उसकी ध्वनि कुछ "र्ँ" करके आती है। वही "ऩ" ठीक उच्चारण है। और ये लगभग दंतव्य ध्वनि है।
इरीडियम हेक्साफ्लोराइड

इरीडियम हेक्साफ्लोराइड (Iridium hexafluoride, रासायनिक सूत्र: IrF₆), जिसे इरीडियम(VI) फ्लोराइड (Iridium(VI) fluoride) भी कहा जाता है, इरीडियम व फ्लोरीन का एक अकार्बनिक रासायनिक यौगिक है। यह साधारण तापमान पर एक पीला मणिभ (क्रिस्टलीय) ठोस होता है। यह ४४ °सेन्टिग्रेड पर पिघलता है और इसका उबलाव तापमान ५३.६ °सेन्टिग्रेड है।
केन्द्रीय विद्यालय

केन्द्रीय विद्यालय का मिशन

केन्द्रीय विद्यालयों के प्रमुख चार मिशन इस प्रकार है-
1. केन्द्रीय सरकार के स्थानांतरणीय कर्मचारियों जिनमें रक्षा तथा अर्धसैनिक बलों के कर्मी भी शामिल हैं , के बच्चों को शिक्षा के सामान्य कार्यक्रम के तहत शिक्षा प्रदान कर उनकी शैक्षिक आवश्यकताओं को पूरा करना।  
2. .विद्यालयी शिक्षा के क्षेत्र में श्रेष्ठता और गति निर्धारित करना।  
3. केन्द्रीय माध्यमिक शिक्षा बोर्ड (सी.बी.एस.सी.) राष्ट्रीय शैक्षिक अनुसंधान एवं प्रशिक्षण परिषद् (एन.सी.ई.आर.टी.) इत्यादि जैसे अन्य निकायों के सहयोग से शिक्षा के क्षेत्र में नए-नए प्रयोग तथा नवाचार को सम्मिलित करना।  
4. बच्चों में राष्ट्रीय एकता और ’भारतीयता’ की भावना का विकास करना।

विद्यालय प्रार्थना

असतो मा सद्गमय

तमसो मा ज्योतिर्गमय 

मृत्योर्मामृतं गमय
दया कर दान विद्या का हमें परमात्मा देना

दया करना हमारी आत्मा में शुद्धता देना

हमारे ध्यान में आओ प्रभू आँखों में बस जाओ

अँधेरे दिल में आकर के प्रभू ज्योति जगा देना

बहा दो प्रेम की गंगा दिलों में प्रेम का सागर

हमें आपस में मिल-जुल कर प्रभु रहना सिखा देना

हमारा धर्म हो सेवा हमारा कर्म हो सेवा

सदा ईमान हो सेवा व सेवक जन बना देना

वतन के वास्ते जीना वतन के वास्ते मरना

वतन पर जाँ फिदा करना प्रभू हमको सिखा देना

दया कर दान विद्या का हमें परमात्मा देना।
ॐ सहनाववतु

सहनौ भुनक्तु

सहवीर्यं करवावहै

तेजस्विनामवधीतमस्तु

मा विद्विषावहै

ॐ शान्तिः शान्तिः शान्तिः।

विदेशों में केन्द्रीय विद्यालय

भारत के बाहर केन्द्रीय विद्यालय काठमांडू, मास्को व तेहरान  में स्थित हैं।

सराहना

केन्द्रीय विद्यालयों की छात्रों के चहुर्मुखी विकास करने के लिए सराहना की जाती हॅ। शिक्षा के स्तर को भी अच्छा माना जाता हॅ। इन विद्यालयों में विभिन्न आर्थिक स्थितियों व देश के विभिन्न भागों के लोगों के बच्चे एक साथ पढ़ते हैं जिससे की छात्रों के व्यक्तित्व का संतुलित विकास होता है।

आलोचना

केन्द्रीय विद्यालयों में शिक्षा का स्तर सभी जगह समान न होना उनकी निंदा का कारण बनता है।
क्वार्क

क्वार्क (/ˈkwɔrk/ or /ˈkwɑrk/) एक प्राथमिक कण है तथा यह पदार्थ का मूल घटक है। क्वार्क एकजुट होकर सम्मिश्र कण हेड्रॉन बनाते है, परमाणु नाभिक के मुख्य अवयव प्रोटॉन व न्यूट्रॉन इनमें से सर्वाधिक स्थिर हैं।  नैसर्गिक घटना रंग बंधन के कारण, क्वार्क ना कभी सीधे प्रेक्षित हुआ या एकांत में पाया गया; वे केवल हेड्रॉनों के भीतर पाये जा सकते है, जैसे कि  बेरिऑनों (उदाहरणार्थ: प्रोटान और न्यूट्रान) और  मेसॉनों के रूप में। 
क्वार्क के अनेक आंतरिक गुण है, जिनमे विद्युत आवेश, द्रव्यमान, रंग आवेश और स्पिन सम्मिलित है। कण भौतिकी के मानक मॉडल में क्वार्क एकमात्र प्राथमिक कण है जो सभी चार मूलभूत अंतःक्रिया या  मौलिक बलों ( विद्युत चुंबकत्व, गुरुत्वाकर्षण, प्रबल अंतःक्रिया और  दुर्बल अंतःक्रिया) को महसूस करता है, साथ ही यह मात्र ज्ञात कण है जिसका विद्युत आवेश प्राथमिक आवेश का पूर्णांक गुणनफल नहीं है।
क्वार्क के छह प्रकार है, जो जाने जाते है फ्लेवर से: अप , डाउन, स्ट्रेन्ज, चार्म, टॉप और बॉटम। अप व डाउन क्वार्क के द्रव्यमान सभी क्वार्को में सबसे कम है। अपेक्षाकृत भारी क्वार्क कणिका क्षय की प्रक्रिया के माध्यम से तीव्रता से अप व डाउन क्वार्क में बदल जाते हैं। कणिका क्षय, एक उच्च द्रव्य अवस्था का एक निम्न द्रव्य अवस्था में परिवर्तन है। इस वजह से, अप व डाउन क्वार्क आम तौर पर स्थिर होते है और ब्रह्मांड में सबसे आम हैं, वहीं स्ट्रेन्ज, चार्म, बॉटम और टॉप क्वार्क केवल उच्च ऊर्जा टक्करों में उत्पन्न किए जा सकते है। हर क्वार्क फ्लेवर के प्रतिकण होते है जिनके परिमाण तो क्वार्क के बराबर होते है परंतु चिन्ह विपरीत रखते है तथा यह एंटीक्वार्क के रूप में जाने जाते है।
क्वार्क मॉडल स्वतंत्र रूप से भौतिकविदों  मरे गेल-मन और जॉर्ज वाइग द्वारा 1964 में प्रस्तावित किया गया था।  क्वार्क हेड्रॉनों के अंग के रूप में पेश किए गए थे। 1968 में स्टैनफोर्ड रैखिक त्वरक केंद्र पर प्रयोग होने तक उनके भौतिक अस्तित्व के बहुत कम प्रमाण थे।त्वरक प्रयोगों ने सभी छह फ्लेवरों के लिए प्रमाण प्रदान किए। टॉप क्वार्क सबसे अंत में फर्मीलैब पर 1995 में खोजा गया। निखिल कसेरा जोकी पूर्णतया रिसर्च कर रहे है

गुण

क्वार्क में कई प्रकार के गुण होते है, जैसे विद्युत आवेश, रंग आवेश (color charge), भ्रमि या प्रचक्रण {spin} और द्रव्यमान। प्रतिकण में भी यह सभी गुण पाये जाते है, परंतु विपरीत होते है।

भ्रमि

क्वार्क की भ्रमि या प्रचक्रण १/२ होती है।
दोमट मिट्टी

दोमट एक प्रकार की मिट्टी है जो फसलों के लिए अत्यन्त उर्वर (उपजाऊ)) होती है। इसमें लगभग ४०% सिल्ट, २०% चिकनी मिट्टी तथा शेष ४०% बालू होता है। पानी तथा वायु के प्रवेश हेतु अर्थात् अधिक छिद्रिल होने के कारण फसलों की उर्वरा शक्ति अधिक होती है। ऐसी मिट्टी अपने कुल भार का ५०% पानी रोकने की क्षमता रखती है। इस मिट्टी में पोषक पदार्थों की मात्रा भी अधिक होती है।
दोमट मिट्टी में सिल्ट, बालू और चिकनी मिट्टी के अंश अलग-अलग होने से भिन्न-भिन्न प्रकार के दोमट बनते हैं जैसे बलुई दोमट, सिल्टी दोमट, चिकनी दोमट, बलुई चिकनी दोमट आदि। चिकनी मिट्टी की अपेक्षा दोमट मिट्टी में अधिक पोषक पदार्थ, अधिक नमी, अधिक ह्यूमस होता है। दोमट मिट्टी की जुताई चिकनी मिट्टी की अपेक्षा आसान होती है। इसमें सिल्टी मिट्टी की अपेक्षा हवा और पानी को छानने तथा जल-निकास की बेहतर क्षमता होती है।
दोमट मिट्टी बागवानी तथा कृषि कार्यों के लिए उत्तम मानी जाती है। यदि किसी बलुई या चिकनी मिट्टी में भी अधिक मात्रा में जैविक पदार्थ मिले हों तो उसके गुण भी दोमट जैसे ही होंगे।
जयचन्द विद्यालंकार

जयचन्द विद्यालंकार (५ दिसंबर, १८९८ - ) भारत के महान इतिहासकार एवं लेखक थे। वे स्वामी श्रद्धानन्द सरस्वती, गौरीशंकर हीराचन्द ओझा और काशीप्रसाद जायसवाल के शिष्य थे। उन्होने ‘भारतीय इतिहास परिषद’ नामक संस्था खड़ी की थी। उनका उद्देश्य भारतीय दृष्टि से समस्त अध्ययन को आयोजित करना और भारत की सभी भाषाओं में ऊंचे साहित्य का विकास करना था। जयचन्द विद्यालंकार ही भगत सिंह के राजनीतिक गुरु थे।
जयचन्द्र विद्यालंकार भारत में इतिहास की ऐसी प्रतिभा माने जाते हैं कि लोगों ने इतिहास की उनकी मूल धारणाओं तक पहुँचने के लिये विधिवत हिन्दी का अध्ययन किया। उन्हें अपनी धारणाएं हिन्दी में ही सामने रखने की जिद थी।

परिचय

उनकी शिक्षा गुरुकुल कांगड़ी, हरिद्वार में हुई। 'विद्यालंकार' की उपाधि प्राप्त करने के बाद वे कुछ समय तक गुरुकुल कांगड़ी में, गुजरात विद्यापीठ में तथा कौमी महाविद्यालय, लाहौर में अध्यापक रहे। इतिहास में शोध के प्रति आरम्भ से ही उनकी रूचि थी। १९३७ में उन्होने भारतीय इतिहास परिषद की स्थापना की जिसमें डॉ राजेन्द्र प्रसाद का भी सहयोग था। जयचन्द विदेशियों द्वारा लिखे गये भारतीय इतिहास की एकांगी दृष्टि को परिमार्जित करने के लिए कटिबद्ध थे। इसके लिए व्यापक शोध के आधार पर उन्होने प्राचीन भारत के इतिहास पर विशेष रूप से ग्रन्थों की रचना की। उनके ग्रन्थों में उनके ज्ञान, मौलिक विचारधारा एवं आलोचनात्मक दृष्टि के दर्शन होते हैं। उन्हें हिन्दी के तत्कालीन मंगलाप्रसाद पारितोषिक से सम्मानित किया गया था।
उन्होने भारत छोड़ो आन्दोलन में भी सक्रिय रूप से भाग लिया और तीन वर्ष तक जेल में बन्द रहे।
२४७३ ईसा पूर्व

२४७३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४७३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मन्दना करीमी

जीवन

करीमी का जन्म ईरान की राजधानी तेहरान में हुई थी। इनके पिता का नाम रेज़ा करीमी जो की ईरानी है तथा मां सबा करीमी जो भारतीय है।
श्रीकृष्ण जुगनू

श्रीकृष्ण ‘जुगनू’ राजस्थान के युवा और जाने माने भारतविद पुराविशेषज्ञ हैं। इतिहास-पुरातत्त्व, शिल्प, कला, स्थापत्य, शिक्षा, धर्म, ज्योतिष, वास्तुशास्त्र व संस्कृति जैसे विषयों के अनुवाद, अध्ययन-अध्यापन, अनुसंधान और लेखन में गहरी रुचि तथा एतद्विषयक स्थलों के टोही-भ्रमण में भी गहन दिलचस्पी लेने वाले डॉ॰ श्रीकृष्ण 'जुगनू' प्राचीन ग्रंथों के संपादन और उन्हें प्रकाशित करने के संबंध में उपयोगी कार्य कर रहे हैं।

जन्म

इनका जन्म माता (स्व.) संतोष देवी और पिता (स्व.) संत मोहनलाल चौहान के यहाँ राजस्थान के चित्तौड़गढ़ जिलान्तर्गत ग्राम पोस्ट आकोला में 2 अक्टूबर 1964 ई. को हुआ।

शिक्षा

शिक्षा : अधिस्नातक (प्राचीन भारतीय इतिहास, हिन्दी एवं अंग्रेजी-तीन भाषाओं में) पी.एच.डी. :- ‘मेवाड़ प्रदेश का हीड़-साहित्य’ (राजस्थान विश्वविद्यालय, जयपुर) अन्य डिग्री:- पत्रकारिता में स्नातकोत्तर डिप्लोमा एवं शिक्षा-स्नातक, (सुखाड़िया विश्वविद्यालय उदयपुर) एवं श्रव्य-दृश्य मीडिया में दक्ष।

प्रकाशन

इतिहास-पुरातत्त्व, शिल्प, कला, स्थापत्य, शिक्षा, धर्म, ज्योतिष, वास्तु व संस्कृति आदि विषयों पर वर्ष 1978 से अद्यावधि अनेकानेक आलेखों का देश के प्रतिष्ठित पत्रों-पत्रिकाओं में सचित्र प्रकाशन। देशी-विदेशी हस्तशिल्पियों, कला प्रेमियों, राजनेताओं व समाज सुधारकों के भावात्मक साक्षात्कारों का संग्रह और प्रकाशन। दर्जनों शिलालेखों, सुरह लेखों, ताम्रपत्रों, पट्टों, पाण्डुलिपियों आदि का अध्ययन, मूलपाठों का प्रकाशन और अनुवाद।

सम्पादन

‘राकेट’ (बाल मासिक) ‘रंगायन’ (लोक संस्कृति विषयक त्रैमासिक) सहित एक दर्जन स्मारिकाओं का सम्पादन।

पुस्तकें

‘राजस्थान का लोक पहनावा’ (मानव संसाधन विकास मंत्रालय के लिए शोध सर्वेक्षण), भलाभाई-बुराभाई (राजस्थानी लोककथाएँ), मेवाड़ के लोकनृत्य, विवाह बन्दनवाल (मेवाड़ के विवाह गीत), चितचोर चित्तौड़ ; दर्शनीय उदयपुर व मेवाड़ के मन्दिर, मन्दिर श्री अम्बामाताजी उदयपुर तथा लोकशक्तिपीठ आसावरामाता, मेवाड़ की जनजातीय व लोक संस्कृति, कला की कालकथा, वास्तु एवं शिलाचयन आदि कृतियाँ।

सम्मान

राजस्थान संस्कृत अकादमी जयपुर की ओर से 9 जुलाई 2013 को डॉ॰ श्रीकृष्ण जुगनू को पंडित जगन्नाथ सम्राट राज्य स्तरीय सम्मान दिया गया। संस्कृत में लिखित प्राचीन 'जयोतिष और वास्तु-विषयक ग्रंथों के संपादन और अनुवाद के लिए यह सम्मान उन्हें मिला। राष्‍ट्रीय शिक्षक सम्‍मान समारोह 2014 में इन्हें राष्ट्रपति सम्मान दिया गया। |
२५५४ ईसा पूर्व

२५५४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५५४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कट्टरवाद

कट्टरवाद या मूलभूतवाद (अंग्रेज़ी: fundamentalism) का आम तौर पर एक धार्मिक लक्ष्यार्थ होता है जो किसी अलघुकरणीय मान्यताओं के समुच्चय के लिए दृढ़ आसक्ति को इंगित करता है।
संदर्भ के आधार पर, कट्टरवाद एक तटस्थ निरूपण (characterization) के बजाए एक ह्रासकारी हो सकता है, उसी प्रकार जैसे राजनीतिक दृष्टिकोणों को "दक्षिणपंथी" या "वामपंथी" बुलाना, कुछ के लिए नकारात्मक लक्ष्यार्थ हो सकता हैं।
पर्ल हार्बर पर आक्रमण

जापानी नौसेना द्वारा ८ दिसम्बर १९४१ (जापानी तिथि के अनुसार) को संयुक्त राज्य अमेरिका के नौसैनिक बेस पर्ल हार्बर पर अचानक आक्रमण किया गया। इस आक्रमन के परिणामस्वरूप यूएसए भी द्वितीय विश्वयुद्ध में कूद पड़ा। जापान से इसी के साथ यूएस द्वारा अधिकृत फिलीपींस, ब्रिटेन द्वारा अधिकार किए गये मलाया, सिंगापुर तथा हांग कांग पर भी आक्रमण किया। 
वास्तव में यह आक्रमण एक सुरक्षात्मक कार्य था ताकि अमेरिकी प्रशान्त टुकड़ी जापान के भावी योजनाओं में दखल न दे पाए। जापान दक्षिण पूर्वी एशिया में यूके, नीदरलैण्ड्स तथा यूएस के अधिकृत क्षेत्रों पर सैनिक कार्यवाही करने की योजना बना रहा था। 
पर्ल हार्बर या 'पर्ल बंदरगाह' हवाई द्वीप में हॉनलूलू से दस किमी उत्तर-पश्चिम, संयुक्त राज्य, अमरीका का प्रसिद्ध बंदरगाह एवं नौसैनिक अड्डा है। इस बंदरगाह के २० वर्ग किलोमीटर के नाव्य जल में सैकड़ों जहाजों के रुकने का स्थान है। हवाई द्वीप के शासकों द्वारा यहाँ १८८७ ई. में संयुक्त राज्य, अमरीका को कोयला एवं जहाज मरम्मत केंद्र स्थापित करने के लिए स्वीकृति दी गई थी। १९०० ई. में यह नोसैनिक अड्डा बना। तब से बंदरगाह के जहाज मार्गों, लदान एवं मरम्मत के घाटों का सुधार एवं विस्तार होता गया है।
इस बंदरगाह के मध्य फोर्ड द्वीप है, जहाँ नौसैनिक एवं वायुअड्डा है। पर्ल बंदरगाह संसार के सुंदरतम एवं विशालतम सुरक्षित नौसैनिक अड्डों में से एक है। नौसेना द्वारा संचालित यहाँ समीप में ही जहाज मरम्मत स्थान, अस्पताल एवं प्रशिक्षण विद्यालय हैं।
७ दिसम्बर १९४१ को, जब वाशिंगटन में जापानी प्रतिनिधि के साथ द्वितीय विश्वयुद्ध की समझौता वार्ता चल रही थी, उस समय जापानी युद्धक विमानों ने पर्ल बंदरगाह पर यकायक हमला किया। इस हमले से संयुक्त राज्य अमरीका का संपूर्ण बेड़ा, फोर्ड द्वीप स्थित नौसैनिक वायुकेंद्र एवं बंदरगाह बुरी तरह नष्ट हो गया था तथा ढाई हजार सैनिक मारे गए थे। एक हजार से अधिक घायल हुए एवं लगभग एक हजार लापता हो गए। फिर भी एक साल के अंदर ही बहुत से भागों एवं जलपोतों का पुनर्निर्माण कर लिया गया और यह बंदरगाह संयुक्त राज्य अमरीका के प्रशांत महासगरीय बेड़े का प्रधान कार्यालय हो गया।
2017 हरियाणा दंगे

घटना

25 अगस्त 2017 को दोपहर 3 बजे के आसपास सीबीआई की जांच एजेंसी ने डेरा सच्चा सौदा के दो महिला अनुयायियों के 2002 में हुए यौन उत्पीड़न मामले में अपना फैसला सुनाया। इस फैसले में गुरमीत राम रहीम सिंह को दोषी ठहराया गया। उसे 28 अगस्त 2017 को सजा सुनाया जाएगा। उसे कम से कम सात साल की सजा हो सकती है। इसके बाद सिंह को न्यायिक हिरासत में ले लिया गया। सिंह ने फैसले से पहले अपने अनुयायियों को शांत रहने का अनुरोध किया था।
23 अगस्त 2017 से ही हरियाणा, पंजाब और चंडीगढ़ के क्षेत्रों में सुरक्षा का इंतजाम किया गया था, क्योंकि सिंह के दो लाख समर्थकों ने फैसले से पहले ही पंचकुला में अपना डेरा बना लिया था। सुरक्षा के लिए 97 सीआरपीएफ कंपनियों के साथ साथ 16 रैपिड एक्शन फोर्स; 37 सशस्त्र सीमा बल (एसएसबी); 12 भारतीय तिब्बत सीमा पुलिस (आईटीबीपी) और 21 सीमा सुरक्षा बल (बीएसएफ) को रखा गया था। इसके अलावा 10 अन्य कंपनियों को अलग से रखा था।

हिंसा

फैसले की खबर मिलते ही सिंह के समर्थकों ने हिंसा शुरू कर दी। रेलवे में काम करने वाले एक व्यक्ति ने बताया कि उन लोगों ने दो रेल स्टेशन में आग लगाई और रेवा एक्सप्रेस के खाली पड़े दो कोच में भी आग लगा दी थी, जो दिल्ली के आनंद विहार स्टेशन में था। इन लोगों ने डागरु रेलवे स्टेशन में भी आग लगाने की कोशिश की थी। इन लोगों ने एनडीटीवी के प्रसारण करने वाले वैन और उसके इंजीनियर पर भी हमला कर दिया। सिरसा में इंडिया टुडे में काम करने वाले कैमरामैन और अन्य लोगों पर भी हमला किया गया था। उसी दिन पंजाब और हरियाणा उच्च न्यायालय ने गुरमीत राम रहीम सिंह की संपत्ति जब्त करके हिंसा के नुकसान की भरपाई करने का फैसला किया।
एक और एक ग्यारह (2003 फ़िल्म)

संक्षेप

सितारा (संजय दत्त) और तारा (गोविन्दा) दोनों भाई रहते हैं और एक दूसरे से बहुत प्यार करते रहते हैं। बचपन में ही उनकी माँ उन्हें सिखाती है कि दो लोग आपस में मिल जाएँ तो वे लोग ग्यारह के बराबर हो जाते हैं। वे लोग इसे ही अपना नियम बना लेते हैं और छोटे-मोटे अपराध करते रहते हैं। एक दिन पुलिस उन दोनों का पीछा करते रहती है और उसी दौरान वे लोग एक बहुत ही बड़े अपराधी कोबरा (आशीष विद्यार्थी) को अनजाने में पकड़ कर पुलिस वालों से बोलते हैं कि वो उन्हें जाने दें, नहीं तो इसे मार देंगे। इसी बीच उन लोगों से गलती से गोली चल जाती है और वो गोली कोबरा के पैर पर लग जाती है, जिससे पुलिस वाले कोबरा को पकड़ लेते हैं और जेल में डाल देते हैं।
वे लोग पुलिस से बचते हुए मेजर राम सिंह (जैकी श्रॉफ) के घर तक आ जाते हैं। वे लोग उसके घर में काम करने वाले नौकर को पैसे का लालच देकर घर की सारी जानकारी ले लेते हैं और किसी तरह अपने रहने का इंतजाम कर लेते हैं। कोबरा का भाई, पैंथर (गुलशन ग्रोवर) अपने चेहरे को मेजर राम सिंह की तरह बना कर कोबरा के साथ नए आधुनिक गन की चोरी करने आता है, पर गन लेकर जाते समय ही असली मेजर राम वहाँ आ जाता है। वो किसी तरह पैंथर को पकड़ लेता है और अपनी निगरानी में रख लेता है। जब तारा और सितारा के बारे में मेजर राम सिंह को पता चलता है तो वो उन्हें रुकने की अनुमति नहीं देता है और तारा सितारा जाने लगते हैं।
पैंथर को छुड़ाने के लिए कोबरा अपने आदमियों से मेजर राम के बेटे का अपहरण करने को कहता है। जब उसका बेटा अपने गाड़ी में बैठ कर स्कूल जाते रहता है कि तभी कोबरा के गुंडे आ जाते हैं और जब वे लोग अपहरण करने वाले होते हैं कि तभी तारा और सितारा भी वहाँ आ जाते हैं और वे लोग उन गुंडों से राम के बेटे को बचा लेते हैं। जब ये बात राम को पता चलती है तो वो उन दोनों को अपने घर में रहने की अनुमति दे देता है।
उस घर में रहते हुए उन दोनों को प्रीति और पिंकी से प्यार हो जाता है। प्रीति और पिंकी को भी उन दोनों से प्यार हो जाता है। पर इसके बाद उन्हें टीवी से पता चलता है कि कोबरा फरार हो चुका है। जल्द ही उन्हें पता चलता है कि उनकी माँ को कोबरा ने अपहरण कर कहीं छुपा दिया है। वो अब उन दोनों से किसी तरह पैंथर को बाहर करने में मदद करने बोलता है। वे दोनों उसकी मदद करते हैं और पैंथर जेल से बाहर हो जाता है। बदले में कोबरा उनकी माँ को वापस कर देता है।
राम सिंह को लगता है कि तारा और सितारा ने उसे बेवकूफ बनाया है। तारा और सितारा टीवी में देखते हैं कि राम सिंह और उनका पूरा परिवार दुःखी है कि उन लोगों ने अनजान लोगों पर इतना विश्वास कर लिया। उन दोनों को अपनी भूल का एहसास होता है और वे दोनों राम सिंह के घर चले जाते हैं और उसे बताते हैं कि उनकी माँ का कोबरा ने अपहरण कर लिया था और बदले में पैंथर को छुड़ाने को कहा था। राम सिंह उन दोनों को माफ कर देता है। वे लोग अब उन अपराधियों को पकड़ने चले जाते हैं और अंत में सफल भी हो जाते हैं।
आर्थर डी लेविनसन

शिक्षा

उन्होंने 1972 में सिएटल में स्थित वॉशिंगटन विश्वविद्यालय से अपनी स्नातक की डिग्री एवं 1977 में प्रिंसटन विश्वविद्यालय से जैव रसायन में अपनी पीएचडी प्राप्त की। बाद में उन्होंने माइकल बिशप और हेरोल्ड वार्मस के साथ सैन फ्रांसिस्को में स्थित कैलिफोर्निया विश्वविद्यालय के अणुजीव विज्ञान विभाग में काम किया। यहाँ हर्ब बोयर ने उन्हें जीनटेक में नौकरी की पेशकश की।
मुथास्सी

मुथास्सी(मलयालम: മുത്തശ്ശി) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1962 में पहली बार मलयालम भाषा में प्रकाशित हुआ।
जयजयवंती सम्मान

जयजयवंती सम्मान, दिल्ली की जयजयवंती संस्था द्वारा हिन्दी भाषा और साहित्य के विकास में लगे विशिष्ट व्यक्तियों तथा उनके काम को सम्मानित करने के लिए दिया जाता है। यह पुरस्कार दिल्ली में स्थित हैबिटैट सेंटर में आयोजित एक समारोह में प्रदान किए जाते हैं।
रसिक रावल

रसिक रावल भारत के महान चित्रकार माने जाते हैं।